**OLAD20-214 Bevezetés a történeti nyelvészetbe**

**A kurzus célja**: újlatin példaanyaggal ismertetni a történeti nyelvészet alapvető kérdésfelvetéseit, módszereit, magyarázó elveit.

**Alkalmazott módszer**: információ közlése, tanári közlés és értelmező magyarázat, gyakorlatok megoldása.

**Kompetenciák**: kognitív kompetenciák fejlesztése, ismeretszerző képesség fejlesztése, általánosítás és konkretizálás képessége.

**Értékelés:**

Írásbeli vizsga elméleti kérdésekkel és könnyebb, az újlatin nyelvek történetéből vett gyakorlati feladatokkal.

**Kurzusleírás:**

1. A nyelvrokonság fogalma, a nyelvrokonságot megállapító bizonyítási eljárások.
2. A hangváltozás: a szabályszerűség hipotézise, a kivételek kezelése.
3. A hangváltozás típusai.
4. Fonetikai és fonológiai változás.
5. Az analógia: nivelláló és proporcionális analógia.
6. Az analógia kevésbé produktív típusai.
7. A morfológiai változás más fajtái.
8. A szemantikai változás és típusai.
9. A szintaktikai változás: a szerkezetek átértelmezése.
10. A földrajzi módszer: a nyelvi atlaszok.
11. Az innovációk földrajzi terjedése, történeti következtetések.
12. A nyelvi érintkezés és következményei: a szubsztrátum (adsztrátum, szupersztrátum) elmélete.

**Szakirodalom**:

T. Bynon: *Történeti nyelvészet*, Budapest: Osiris, 1997.

Cser András: *A történeti nyelvészet alapvonalai*, Piliscsaba: PPKE, 2000.

Gombocz Zoltán: *Jelentéstan és nyelvtörténet*, Budapest: Akadémiai Kiadó, 1997.